টেকনোলজির এই যুগে আমরা কম্পিউটারে, স্মার্টফোনে, স্মার্ট ঘড়িতে এমনকি আমাদের গাড়িতে বাড়িতেও বিভিন্ন ধরণের এপ্লিকেশন ব্যবহার করে থাকি। এপ্লিকেশন বলতে বেশ কয়েকটি প্রোগ্রামিং কোড সম্ভলিত একটি নির্দেশ বক্সকে বুঝায় যেটা আমাদের কমান্ড অনুযায়ী যাবতীয় কাজ অনুসরণ করে থাকে। এপ্লিকেশন মূলত দুই প্রকারের হয়ে থাকে। একটি ফ্রি এবং অপরটি হচ্ছে পেইড। সাধারণতই পেইড এপ্লিকেশনগুলো ভালো মানের এবং জটিল জটিল কার্য নির্বাহ করতে ব্যবহৃত হয়ে থাকে। এপ্লিকেশনের জটিলতা এবং তার কাজের ধরণের উপর এর মূল্য নির্ধারণ করা হয়। আর আমাদেরকে দেখুন! পাইরেটেড উপায়ে আমরা পেইড এপ্লিকেশনগুলো ফ্রিতেই ব্যবহার করে আসতেছি! উদাহরণ স্বরূণ মাইক্রোসফট উইন্ডোজ অপারেটিং সিস্টেম যেটি এখন আপনার পিসিতে ব্যবহার করতেছেন তার জন্য আপনি কত টাকা খরচ করেছেন? ৬০/৭০ টাকার একটি ডিভিডি কিনেই খরচ শেষ! অথচ একটি জেনুইন উইন্ডোজ অপারেটিং সিস্টেমের দাম বাংলাদেশি টাকায় প্রায় ২৭০০০ টাকা! আরেকটি উদাহরণ দিচ্ছি, এই যে বাংলা টাইপিংয়ের জন্য যে বিজয় সফটওয়্যারটি ইন্সটল করে চালাচ্ছেন সেটা জেনুইন মূল্য হলো ৫০০০ টাকা! আর আপনি কত টাকা দিয়েছেন?